**УРОК: ДА КАЖЕМ ДОБРИ ДУМИ**

Анка Жекова, старши учител в СУ ,,Д.Дебелянов” – гр. Бургас

Урокът е проведен в 1,,а” клас; продължителност 35 мин.

,,***Усмивка от тебе, от мене две,***

***така денят минава добре.’’***

**ЦЕЛИ НА УРОКА :**

*1.Учениците да разберат, че добрите думи носят положително послание към тези, за които са изречени.*

*2.Да се научат да откриват добрите качества на своите съученици и да ги изразяват по подходящ начин.*

*3.Да се научат на толерантност към хората в общността, в която живеят.*

**ОПИСАНИЕ:**

В началото на часа учениците получиха лист, на който трябваше да нарисуват чорапче. Засмяха се, попитха защо е такава задачата и се заловиха за работа.

Подредихме всички чорапчета на к ласната дъска. Поставих задача за открият общото и различното между всички чорапчета. Децата веднага се справиха с това. Попитах ги кое е общото между всички тях. Отговориха, че ги обединява факта, че са първокласници и са деца. Различията откриха във външния си вид, в пола, в качествата си. Обобщихме, че трябва да се обединим, за да станем добри хора, да се уважаваме и да се разбираме, за да ни е приятно.

Поставих задача на всеки да каже добрди думи за съученика, с който седи на чина. Изненадаха ме ученическата реакция. Всяко дете намери прекрасни думи, с които да похваи и зарадва детето до себе си! Въпреки умората, която очевидно тежеше на всички, учениците се усмихваха и сякаш умората изчезна.

В тази част на занятието се включиха три петокласнички. Поздравиха децата със световния ден на усмивката. Предложиха на малките да нарисуват личице, с което да изразят чувствата си към дете от класа. А на обратната старана те самите записваха добрите думи и пожелания. Настана невероятна надпревара!!! Едва успявахме да пишем. Петокласничките прочетоха няколко ,,картички”. Елиф обясни на първокласничките, че да бъдем толеранти помежду си означава да уважаваме хората около нас и да ги приемаме независимо от това какви са, кои са, какво не харесваме у тях.Предложихме всеки да даде своето емотиконче на съучениците си. И отново изненада: емоция от радост, нетърпение, усмивки, прегръдки. Добрите думи не оставиха никого безразличен. Снимахме се. Заедно цитирахме думите: ,,От тебе усмивка, от мене две, така денят минава добре.” Обещахме си да започваме всеки наш ден с тези думи. А да го завършваме с личице-пожелание към наш съученик

Едно момиченце не получи добри думи. След като класът излетя навън за очаквания отдих, в класната стая дойде момче от класа. То пожела да направи личице на детето, което не получи такова. Сподели, че я харесва, защото е добро дете, добър приятел и знае много. Направи усмихнатото личице.Аз написах добрите думи. И веднага отиде да я занесе, за да я зарадва.

На следващото занятие ще обсъждаме начините за преодоляване на агресията.